# data[].attributes.headline
Artikel Ketagihan Nikotin Mudarat Kesihatan Remaja (Sumber: Kampus Kesihatan USM)

# data[].attributes.subject
Artikel Ketagihan Nikotin Mudarat Kesihatan Remaja (Sumber: Kampus Kesihatan USM)

# data[].attributes.attachment_link.readable_text
KETAGIHAN NIKOTIN MUDARATKAN KESIHATAN REMAJA

USM KUBANG KERIAN, 24 Mei 2018 -Nikotin merupakan bahan utama dalam tembakau yang boleh menyebabkan ketagihan dalam kalangan perokok terutamanya remaja di Malaysia.

Pelbagai usaha telah dilakukan oleh kerajaan untuk mengurangkan perokok dari kalangan remaja yang boleh menyumbang kepada masalah disiplin, terutamanya pelajar sekolah seperti ponteng, vandalisme, gangsterisme dan pelbagai perkara negatif yang menjejaskan prestasi akademik serta ko-kurikulum sekolah serta hubungan sosial remaja.

Menurut Pensyarah dan Pakar Perubatan Keluarga, Jabatan Perubatan Keluarga, Pusat Pengajian Sains Perubatan (PPSP) Universiti Sains Malaysia (USM), Dr Nur Suhaila Idris, data kajian National Health Morbidity Survey tahun 2015 menunjukkan peratusan 'current smoker' yang berumur 15 tahun ke atas adalah 22.8 peratus dan lebih membimbangkan peratusan perokok dalam kalangan wanita menunjukkan peningkatan dibandingkan dengan kajian yang sama pada tahun 2011 iaitu 1.0 peratus kepada 1.4 peratus.

"Ketagihan yang dihasilkan oleh nikotin adalah sama seperti ketagihan dadah yang lain walaupun jenis dadah yang agak berbeza namun, kesan ketagihan ini mendorong seseorang terus merokok dan sukar untuk meninggalkan tabiat tersebut.

"Ketagihan nikotin ini mendatangkan pelbagai kesan kesihatan terhadap remaja terbabit dan turut terkesan dengan masalah sosial serta ekonomi," ujarnya ketika ditemubual dalam slot Doktor Di Radio di sini.

Nur Suhaila berkata, terdapat 7000 bahan kimia dalam asap rokok dan 250 daripadanya terbukti bahan kimia merbahaya serta kajian telah membuktikan bahawa 70 jenis bahan kimia yang disahkan terdapat dalam asap rokok boleh menyebabkan sel normal menjadi sel kanser.

"Merokok dalam jangka masa yang panjang boleh mengundang implikasi sakit jantung, strok atau angin ahmar, kanser paru-paru, paru-paru kronik dan sebagainya.

"Selain itu, kajian oleh Agensi Anti Dadah Kebangsaan (AADK) menunjukkan 90 peratus kes penagihan dadah berpunca daripada merokok. Ini kerana bekalan rokok mudah didapati dan terdapat dalam pek-pek kecil yang mudah dibeli dan disimpan," ujarnya lagi.

Tambah Nur Suhaila, Kementerian Kesihatan Malaysia (KKM) dan USM telah menjalankan pelbagai usaha seperti pameran kesihatan dan khidmat nasihat tentang bahaya merokok, menubuhkan Kelab Berhenti Merokok, sukarelawan untuk membantu perokok berhenti merokok seperti Sahabat IKBAL serta banyak lagi.

"Semua pihak perlu memainkan peranan dan bekerjasama menangani masalah ini terutama ibubapa, guru-guru untuk mengurangkan perokok di Malaysia," jelasnya lagi.

Teks / Foto: Abdul Aziz Latif.

# data[].attributes.attachment_link.title
KETAGIHAN NIKOTIN MUDARATKAN KESIHATAN REMAJA

# data[].attributes.attachment_link.description
USM KUBANG KERIAN, 24 Mei 2018 -Nikotin merupakan bahan utama dalam tembakau yang boleh menyebabkan ketagihan dalam kalangan perokok terutamanya remaja di Malaysia. Pelbagai usaha telah dilakukan oleh kerajaan untuk mengurangkan perokok dari kalangan remaja yang boleh menyumbang kepada masalah disiplin, terutamanya pelajar sekolah seperti ponteng, vandalisme, gangsterisme dan pelbagai perkara negatif yang menjejaskan prestasi akademik serta ko-kurikulum sekolah serta hubungan sosial remaja.

# data[].attributes.headline
Artikel Kesan Alkohol Terhadap Mental & Fizikal Manusia (Sumber: MyHealth KKM)

# data[].attributes.subject
Artikel Kesan Alkohol Terhadap Mental & Fizikal Manusia (Sumber: MyHealth KKM)

# data[].attributes.attachment_link.title
Kesan Alkohol Terhadap Mental & Fizikal Manusia - PORTAL MyHEALTH

# data[].attributes.attachment_link.description
Download: Minuman beralkohol mengandungi etanol, iaitu sebatian yang tergolong dalam kumpulan

# data[].attributes.attachment_link.embed_code
Kesan Alkohol Terhadap Mental & Fizikal Manusia

# data[].attributes.headline
Artikel Bahaya Pengambilan Alkohol (Sumber: UM Specialist Centre)

# data[].attributes.subject
Artikel Bahaya Pengambilan Alkohol (Sumber: UM Specialist Centre)

# data[].attributes.attachment_link.readable_text
Insiden keracunan alkohol yang mengorbankan ramai nyawa baru-baru ini, mungkin dianggap sebagai sesuatu yang mengejutkan, tetapi apabila dilihat daripada aspek definisi alkohol itu sendiri, sepatutnya semua sudah tahu akan kesan risiko yang bakal berlaku terhadap kesihatan si peminum sekiranya minuman keras ini diminum dengan cara keterlaluan.

Alkohol ialah cecair yang mudah terbakar dan memabukkan dan terdapat di dalam minuman keras. Lazimnya apabila disebut alkohol, ia akan dirujuk kepada ethyl-alchol, entanol atau eton.

Malah, dari sudut agama sendiri, alkohol dan meminum minuman keras adalah diharamkan kepada semua umat Islam kerana bahaya serta kesan yang dibawanya.

Menurut Perunding Pakar Psikiatri, Pusat Pakar Universiti Malaya (UMSC), Profesor Madya Dr. Muhammad Muhsin Ahmad Zahari, melihat kepada kesan minuman keras dan alkohol yang memudaratkan, langkah-langkah proaktif perlu diambil bagi mewujudkan kesedaran dalam kalangan rakyat di negara ini mengenai risiko dan bahaya penyalahgunaan alkohol.

Jelasnya, dalam perkara seperti ini, kempen-kempen kesedaran perlu dimulakan pada peringkat sekolah agar kanak-kanak pada peringkat itu sudah boleh diberikan panduan tentang bagaimana alkohol boleh menyebabkan mudarat apabila pengambilannya dilakukan secara berlebihan.

Kempen ini juga boleh dimasukkan ke dalam program amalan gaya hidup sihat apabila terdapat majlis-majlis sukan, atau aktiviti beriadah yang dianjurkan oleh pihak-pihak tertentu.

"Ini penting kerana lazimnya penyalahgunaan alkohol dikaitkan dengan keganasan rumah tangga, bahaya ketika memandu atau mengendali mesin, dan bahaya kepada janin wanita hamil malah mendatangkan ketagihan sekiranya selalu diminum.

"Yang terbaik, semua individu sepatutnya perlu berpantang daripada alkohol, tetapi jika diminum untuk sebab-sebab sosiobudaya, ia mesti diambil dalam jumlah yang kecil.

"Lebih penting lagi, jangan minum arak murah kerana jumlah alkohol yang sebenar tidak diketahui," katanya.

Dalam kes keracunan yang meragut ramai nyawa itu pula, beliau menegaskan pentingnya penilaian holistik terhadap mangsa untuk menentukan sama ada mereka mempunyai apa-apa bentuk gangguan berkaitan alkohol seperti keterbergantungan dan penyalahgunaan alkohol, pola minum yang berbahaya dan peminum tegar minuman keras itu.

Dia juga menekankan, perlunya penguatkuasaan untuk memastikan minuman yang mengandungi alkohol di pasaran mematuhi garis panduan yang ditetapkan oleh pihak berkuasa.

Sementara itu, Perunding Gastroenterologi UMSC, Profesor Dr. Ida Normiha Hilmi berkata, orang ramai perlu sedar bahawa penyalahgunaan alkohol, seperti juga dadah, turut menimbulkan risiko buruk.

Oleh itu, jelasnya, bagi yang bukan beragama Islam, jika memilih untuk meminum alkohol, mereka perlu mengambil berat tentang kuantitinya dan cuba menghindari minum minuman keras itu secara berlebihan.

"Sebenarnya, sindrom keterbergantungan kepada alkohol merupakan gangguan psikiatri, yang mana seseorang itu adalah ketagihan kepada alkohol.

"Malah, pernah dikatakan bahawa pengambilan tiga kali sehari, yang mungkin terdiri daripada setengah liter bir, satu gelas wain atau satu shot minuman spirit untuk lelaki, dan dua minuman alkohol sehari untuk wanita dianggap sebagai batas yang selamat," kata Dr. Ida Normiha.

Bagaimanapun jelasnya, daripada hasil kajian yang dijalankan menunjukkan tidak ada perkara seperti batas selamat apabila merujuk kepada minuman keras itu, malah jumlah alkohol yang diminum dikaitkan dengan banyak penyakit.

Dr. Ida Normiha berkata, kesan buruk alkohol juga bergantung kepada banyak faktor, seperti profil genetik individu dan sekiranya ada atau tidak menggunakan ubat-ubatan terhadap penyakit yang ditanggung.

Dia turut memberitahu, pengambilan alkohol yang berlebihan boleh dikaitkan dengan pelbagai masalah kesihatan ini termasuk gastritis akut, sirosis hati sama ada dengan atau tanpa kanser hati, dan pankreatitis akut dan kronik.

"Penggunaan alkohol yang berlebihan pada jangka masa yang lama akan mengakibatkan hati menjadi berlemak seterusnya menjadi fibrosis hati, iaitu parut yang ringan dan akhirnya sirosis hati iaitu parut parah dan pengerasan hati.

"Apabila seseorang mengalami sirosis, terdapat risiko kegagalan hati yang menyebabkan penyakit kuning, koma dan kematian.

"Pesakit dengan sirosis hati akibat alkohol juga berisiko menghidap kanser hati," kata Dr. Ida Normiha.

# data[].attributes.attachment_link.description
Insiden keracunan alkohol yang mengorbankan ramai nyawa baru-baru ini, mungkin dianggap sebagai sesuatu yang mengejutkan, tetapi apabila dilihat daripada aspek definisi alkohol itu sendiri, sepatutnya semua sudah tahu akan kesan risiko yang bakal berlaku terhadap kesihatan si peminum sekiranya minuman keras ini diminum dengan cara keterlaluan.

# data[].attributes.headline
Artikel Kesan Menyalah Guna Ubat Batuk (Sumber: Pusat Racun Negara)

# data[].attributes.subject
Artikel Kesan Menyalah Guna Ubat Batuk (Sumber: Pusat Racun Negara)

# data[].attributes.attachment_link.readable_text
Noor Hasani Hashim
Utusan Malaysia, 14 Okober 1995
1. Batuk berkahak disertai dengan gangguan pernafasan.
2. Batuk tanpa kahak disertai dengan gangguan pernafasan.
3. Batuk tanpa kahak dan tiada gangguan pernafasan.

Batuk jenis (1) dan (2) berkemungkinan juga tanda-tanda penyakit lelah yang tidak berterusan di mana tanda-tanda ini wujud semasa jangkitan virus pada saluran pernafasan.

Batuk yang berlebihan terutama jenis (3) batuk tanpa kahak dan tiada gangguan pernafasan, tidak hanya menyebabkan seseorang tidak selesa malah kekal kesakitan apabila batuk.

Ini disebabkan tekanan pembuangan udara ketika batuk yang menyakitkan kerongkong dan selaput tekak. Merujuk kepada ketiga-tiga jenis batuk di atas ahli farmasi atau doktor akan dapat menentukan jenis ubat yang harus dan selamat digunakan.

Pada amnya, pengubatan sendiri untuk batuk dipilih oleh sesetengah individu dengan membeli ubat di kedai runcit ataupun kedai ubat. Walaupun tanpa mengetahui jenis batuk serta jenis ubat yang sepatutnya diambil. Berikut adalah jenis-jenis drug di dalam ubat-ubat yang digunakan mengikut jenis batuk:
a. Drug-drug di dalam ubat gangguan pernafasan ialah efedrin, fenilefrin, nafazolin, oksilometazolin, fenilpropanolamin, pseudoefedrin dan zilometazoline. Kumpulan drug ini akan bertindakbalas dengan otot saluran tenggorok dan akan mengembangkan saluran tersebut.

b. Drug-drug dalam ubat mengeluarkan kahak ialah ammonium klorida, guaifenesin, kalium guaiakolsulfonat, sirap ipekak, terpin hidrat dan `beechwood creosote'. Kumpulan drug ini akan bertindakbalas dan mencairkan kahak serta merangsangkan batuk bagi mengeluarkan kahak.

c. Drug-drug di dalam ubat meredakan batuk ialah kodein, dekstromethorphan, difenhidramin hidroklorid dan noskapine hidroklorid. Kumpulan drug ini berfungsi bagi mengurangkan kekerapan batuk, terutamanya bagi batuk tanpa kahak dan tiada gangguan pernafasan.

Setiap drug utama di atas dirumus dengan kuantiti tertentu dan dicampur dengan bahan-bahan lain seperti pemanis, pewarna, pengawet, perasa dan penstabil. Walau bagaimanapun, terdapat juga lebih dari satu drug di rumuskan dalam satu sediaan jenis ubat bagi menyesuaikan dengan jenis batuk dan penyakit.

Berdasarkan kepada fungsi ubat dan jenis batuk di atas, sebelum seseorang meminum ubat batuk adalah disarankan supaya terlebih dahulu mendapat nasihat daripada doktor ataupun ahli farmasi. Oleh itu peraturan seperti `Ubat yang betul untuk penyakit yang betul dalam dos yang betul melalui saluran yang betul pada masa yang betul' perlu diikuti.

Penyalahgunaan Ubat Batuk
Ubat batuk yang mengandungi drug kodein adalah jenis yang popular di kalangan penyalah guna. Ubat batuk jenis ini jika diminum berlebihan akan memberikan kesan narkotik.

Drug jenis ini disenarai dalam Akta Racun 1957 dan penjual ubat harus mempunyai lesen dan pesakit perlu mendapat preskripsi doktor terlebih dahulu sebelum mengambilnya. Walau bagaimanapun, terdapat penjualan secara haram kepada penyalah guna dan penagih ubat batuk tersebut.

Selain harganya yang murah, warna sediaan ubat ini juga merupakan ciri utama yang tidak dapat dibezakan dengan warna minuman ringan yang terdapat di pasaran.

Warna perang gelap ubat ini serupa dengan warna kopi `O' atau minuman cola. Kebanyakan ubat batuk yang dijual secara haram biasanya dimasukan ke dalam peket plastik minuman biasa, bekas-bekas atau botol minuman ringan berkarbonat.

Golongan yang dikesan terlibat dengan penyalahgunaan ubat batuk terdiri daripada remaja yang bermasalah (pelajar merokok, yang pernah menghisap ganja dan pernah menghidu gam), individu yang tertekan, bekas penagih dan penagih yang tidak mendapat bekalan dadah.

Kebiasaannya, penyalah guna ubat batuk meminum lebih daripada dos yang disyorkan untuk mendapatkan kesan serta merta drug kodein.

Bahaya Ubat Batuk Mengandungi Kodeine
Kodein adalah sejenis drug penahan sakit. Ia lebih berkesan apabila berubah menjadi morfin di dalam tubuh. Kombinasi kodein dan aspirin atau asetaminofen menghasilkan kesan yang lebih hebat.

Bagaimanapun, pengambilan ubat batuk mengandungi kodein berlebihan akan memberi kesan mengantuk serta mengurangkan tahap aktiviti mental, rasa pening, mual dan seterusnya muntah.

Apabila ia diambil berulang kali, ia boleh menyebabkan seseorang itu bergantung kepadanya dan memerlukannya setiap hari. Kesan pergantungan ini dipanggil tolerans. Sukatan drug terpaksa ditingkatkan dari semasa ke semasa bagi mendapatkan kesan seperti yang pernah dialaminya. Lama-kelamaan lebih banyak drug diperlukan setiap kali. Ini membuatkan seseorang terikat kepada drug tersebut dan menjadi ketagih.

Pengambilan berterusan dengan kuantiti yang berlebihan sesuatu drug akan memberi kesan sampingan yang berbahaya. Kesan pengambilan drug berlebihan melalui mulut akan menunjukkan kesan ketagih dalam bentuk pergantungan fizikal, mental dan emosi. Penagih akan mengalami kerosakan paru-paru, hati, sistem penghadaman (zat makanan tidak mencukupi) dan buah pinggang.

Otot-otot badan mengecut (badan lesu dan tidak bermaya) dan berat badan menurun. Penagih selalunya akan sentiasa berada dalam keadaan lalai, lali dan hanya berminat untuk tidur. Ramai di antara mereka menemui ajal semasa tidur.

Kesimpulannya, penyalahgunaan ubat batuk yang mengandungi kodein boleh menjadi penagih dan akan menghadapi risiko yang besar. Oleh itu, pesakit harus berhati- hati apabila mengambil ubat dan ikut peraturan sepertimana yang disarankan. Cegah sebelum parah kerana kecuaian boleh membawa padah.

# data[].attributes.attachment_link.description
Noor Hasani Hashim Utusan Malaysia, 14 Okober 1995 1. Batuk berkahak disertai dengan gangguan pernafasan. 2. Batuk tanpa kahak disertai dengan gangguan pernafasan. 3. Batuk tanpa kahak dan tiada gangguan pernafasan. Batuk jenis (1) dan (2) berkemungkinan juga tanda-tanda penyakit lelah yang tidak berterusan di mana tanda-tanda ini wujud semasa jangkitan virus pada saluran pernafasan.

# data[].attributes.headline
Jangan Jadi Doktor Sendiri (Sumber: Berita Harian)

# data[].attributes.subject
Jangan Jadi Doktor Sendiri (Sumber: Berita Harian)

# data[].attributes.attachment_link.title
‘Jangan jadi doktor sendiri’ | Berita Harian

# data[].attributes.attachment_link.description
KUALA LUMPUR: Pengguna negara ini diingatkan supaya tidak mengamalkan ‘kaedah perubatan sendiri’ dengan berpandukan sumber tidak khusus, termasuk melakukan pembelian ubat yang memerlukan preskripsi dengan sewenang-wenangnya.

# data[].attributes.headline
20,000 Mati Akibat Rokok Setiap Tahun (Sumber: Berita Harian)

# data[].attributes.subject
20,000 Mati Akibat Rokok Setiap Tahun (Sumber: Berita Harian)

# data[].attributes.attachment_link.title
20,000 mati akibat rokok setiap tahun | Berita Harian

# data[].attributes.attachment_link.description
PUTRAJAYA: Jumlah kematian yang tinggi dalam kalangan individu dari kumpulan yang masih produktif sebagai pekerja akibat rokok adalah membimbangkan, kata Menteri Kesihatan, Datuk Seri Dr Dzulkefly Ahmad.

# data[].attributes.headline
57 NGO Gesa Kerajaan Larang Penjualan Rokok Elektronik, Vape (Sumber: Sinar Harian)

# data[].attributes.subject
57 NGO Gesa Kerajaan Larang Penjualan Rokok Elektronik, Vape (Sumber: Sinar Harian)

# data[].attributes.attachment_link.readable_text
SHAH ALAM - Gabungan 57 persatuan badan profesional dan badan bukan kerajaan (NGO) menggesa kerajaan melarang penjualan dan penggunaan rokok elektronik atau vape dengan segera.

Pengarah Urusan Persatuan Kanser Kebangsaan Malaysia (NCSM), Dr Murallitharan Munisamy berkata, gesaan tersebut dibuat susulan tular dua klip video yang menunjukkan penyalahgunaan rokok elektronik dalam kalangan kanak-kanak.

"Membekalkan produk merokok terutama yang mengandungi nikotin kepada kanak-kanak di bawah umur merupakan suatu kesalahan di bawah Seksyen 17 Akta 366 atau juga boleh dikategorikan sebagai pelanggaran di bawah Seksyen 31(1)(a) Akta Kanak-Kanak 2001.

"Perkara ini wajib dipandang serius oleh kerajaan dan penularan masalah ini dalam kalangan kanak-kanak perlu dibendung segera," katanya pada sidang akhbar 'Esok Sudah Terlambat Untuk Malaysia, Larang Vape Sekarang' yang bersiaran secara langsung dalam talian pada Rabu.

Mengulas lanjut, Dr Murallitharan berkata, penggunaan rokok elektronik sama ada mengandungi nikotin atau tidak mengandungi nikotin tetap akan memberikan implikasi kepada kesihatan.

"Nikotin menyebabkan ketagihan dan apa yang membimbangkan, penggunaan nikotin dalam kalangan kanak-kanak akan memberikan impak kepada perkembangan otak serta meningkatkan risiko untuk terjebak dengan penyalahgunaan bahan terlarang yang lain.

"Kenyataan yang telah diuar-uarkan oleh pihak industri rokok elektronik di mana penggunaan rokok elektronik dengan paras nikotin yang selamat boleh diperkenalkan oleh kerajaan adalah salah.

"Nikotin serendah 2 miligram (mg) boleh menyebabkan gangguan kepada perut dan usus. Dos yang lebih tinggi boleh menyebabkan sawan dan kegagalan pernafasan," ujarnya.

Sementara itu, beliau berkata, keputusan kerajaan pada Oktober 2016 agar mengawal selia dengan ketat rokok elektronik dan vape yang mengandungi nikotin di bawah Akta Racun 1952 masih tidak kukuh.

"Apa yang lebih membimbangkan, pihak industri telah membuat kenyataan terbuka yang menyatakan bahawa hampir 80 peratus cecair rokok elektronik di pasaran mengandungi nikotin yang terlarang.

"Selain itu, cadangan agar kerajaan memperluaskan industri ini dengan menghalalkan nikotin adalah sangat tidak beretika terutama ketika negara sedang berhadapan dengan pandemik Covid-19 yang mengancam nyawa rakyat Malaysia," jelasnya.

Gabungan NGO berkenaan terdiri daripada Pertubuhan Wanita Malaysia Untuk Kawalan Tembakau dan Kesihatan (MyWatch), Persatuan Kanser Kebangsaan Malaysia (NCSM), Persatuan Kesihatan Remaja Malaysia (MAAH), Pertubuhan Green Lung Malaysia, Pesuruhjaya Kanak-kanak Suruhanjaya Hak Asasi Manusia (Suhakam), Majlis Kebajikan Kanak-Kanak Malaysia, Persatuan Pediatrik Malaysia (MPA), serta 50 NGO yang lain.
ARTIKEL BERKAITAN: Perbuatan beri anak hisap vape diselar
Pada 5 Mei lalu, tular satu rakaman video memaparkan tindakan seorang wanita memaksa seorang kanak-kanak dipercayai anaknya sendiri menghisap vape sehingga menerima kecaman daripada netizen.

Pada Sabtu, sebuah lagi video melibatkan dua kanak-kanak tempatan menghisap peranti berkenaan tular di media sosial.

# data[].attributes.attachment_link.title
57 NGO gesa kerajaan larang penjualan rokok elektronik, vape

# data[].attributes.attachment_link.description
SHAH ALAM - Gabungan 57 persatuan badan profesional dan badan bukan kerajaan (NGO) menggesa kerajaan melarang penjualan dan penggunaan rokok elektronik atau vape dengan segera. Pengarah Urusan Persatuan Kanser Kebangsaan Malaysia (NCSM), Dr Murallitharan Munisamy berkata, gesaan tersebut dibuat susulan tular dua klip video yang menunjukkan penyalahgunaan rokok elektronik dalam kalangan kanak-kanak.

# data[].attributes.headline
Penyalahgunaan Alkohol Sama Seperti Dadah? (Sumber: Sinar Harian)

# data[].attributes.subject
Penyalahgunaan Alkohol Sama Seperti Dadah? (Sumber: Sinar Harian)

# data[].attributes.attachment_link.readable_text
SHAH ALAM - Kementerian Kesihatan Malaysia (KKM) menegaskan bahawa penyalahgunaan alkohol sama seperti dadah yang turut menimbulkan risiko buruk.

Menurut satu kenyataan dimuat naik di laman Facebook rasmi KKM, bagi yang bukan beragama Islam, mereka perlu mengambil berat tentang kuantitinya jika memilih untuk meminum alkohol, selain cuba menghindar pengambilan minuman keras itu secara berlebihan.

"Sindrom kebergantungan kepada alkohol merupakan gangguan psikiatri, yang mana seseorang itu ketagihan kepada alkohol.

"Kajian yang dijalankan menunjukkan tidak ada had selamat apabila seseorang individu itu mengambil minuman keras, malah jumlah alkohol yang diminum turut dikaitkan dengan pelbagai penyakit lain," kata kenyataan itu hari ini.

Tambah kenyataan itu lagi, pengambilan alkohol yang berlebihan juga boleh menyebabkan pelbagai masalah kesihatan lain termasuk gastritis akut, sirosis hati sama ada dengan atau tanpa kanser hati dan pankreatitis akut serta kronik.

Katanya, pengambilan alkohol berlebihan juga boleh mengancam keselamatan nyawa orang lain.

"Statistik menunjukkan bahawa satu daripada 10 rakyat Malaysia minum minuman beralkohol atau 11.8% penduduk negara ini di mana satu daripada dua peminum minum secara mudarat sehingga mabuk (binge drinking).

"Selain itu, satu daripada 10 peminum alkohol minum sehingga mabuk sekurang-kurangnya sekali seminggu," katanya.

# data[].attributes.attachment_link.keywords[]
penyalahgunaan alkohol sama seperti dadah

# data[].attributes.attachment_link.title
Penyalahgunaan alkohol sama seperti dadah

# data[].attributes.attachment_link.description
SHAH ALAM - Kementerian Kesihatan Malaysia (KKM) menegaskan bahawa penyalahgunaan alkohol sama seperti dadah yang turut menimbulkan risiko buruk. Menurut satu kenyataan dimuat naik di laman Facebook rasmi KKM, bagi yang bukan beragama Islam, mereka perlu mengambil berat tentang kuantitinya jika memilih untuk meminum alkohol, selain cuba menghindar pengambilan minuman keras itu secara berlebihan.

# data[].attributes.headline
Keracunan Arak Membawa 19 Maut, 14 Kritikal (Sumber: Berita Harian)

# data[].attributes.subject
Keracunan Arak Membawa 19 Maut, 14 Kritikal (Sumber: Berita Harian)

# data[].attributes.attachment_link.title
Keracunan arak, 19 maut, 14 kritikal | Berita Harian

# data[].attributes.attachment_link.description
KUALA LUMPUR: Kementerian Kesihatan (KKM) mengesahkan seramai 19 individu sekitar Lembah Klang, maut selepas minum arak yang mengandungi metanol, manakala 14 orang kritikal dan sembilan lagi dimasukkan ke wad untuk pemerhatian.

# data[].attributes.headline
Berita 'Tangkapan Kes Dadah di Ibu Negara Meningkat Mendadak' (Sumber: Harian Metro)

# data[].attributes.subject
Berita 'Tangkapan Kes Dadah di Ibu Negara Meningkat Mendadak' (Sumber: Harian Metro)

# data[].attributes.attachment_link.title
Tangkapan kes dadah di ibu negara meningkat mendadak | Harian Metro

# data[].attributes.attachment_link.description
Kuala Lumpur: Tangkapan membabitkan kes penyalahgunaan dadah di ibu negara meningkat dengan mendadak sepanjang tempoh sembilan bulan tahun ini.

# data[].attributes.headline
Berita 'Remaja Paling Berisiko Terlibat Dadah' (Sumber: Berita Harian)

# data[].attributes.subject
Berita 'Remaja Paling Berisiko Terlibat Dadah' (Sumber: Berita Harian)

# data[].attributes.attachment_link.readable_text
PENYALAHGUNAAN dadah yang berleluasa kini bukan sahaja melibatkan golongan dewasa, tetapi juga melibatkan remaja yang masih bersekolah.

Ditambah pula dengan kewujudan pelbagai jenis dadah sintetik yang semakin berleluasa. Keadaan ini menyebabkan remaja dan pelajar-pelajar sekolah sentiasa berisiko terdedah dengan kegiatan penyalahgunaan dadah.

Ketua Pengarah Agensi Antidadah Kebangsaan (AADK), Datuk Zulkifli Abdullah berkata, seramai 1,275 orang positif pelbagai jenis dadah daripada 42,409 murid sekolah menengah di seluruh negara yang disaring tahun lalu.

"Saringan dilakukan untuk kita mengenal pasti murid yang terlibat dengan penyalahgunaan dadah supaya tindakan intervensi awal dapat dilakukan sebelum mereka menjadi penagih tegar.

"Kita juga memiliki Pusat Pemulihan khas di Karangan, Kedah bagi menempatkan mereka yang berada dalam kelompok umur persekolahan iaitu 13 hingga 18 tahun," katanya kepada Sinar Harian baru-baru ini.

Menurutnya, selain menjalani rawatan dan pemulihan dadah, mereka turut diberi peluang untuk mengikuti pengajian dalam pendidikan formal yang menumpukan kepada enam mata pelajaran utama iaitu Bahasa Melayu, Bahasa Inggeris, Pendidikan Islam, Pendidikan Moral, Sejarah, Matematik dan Sains.

"Selain itu, penekanan juga terhadap Kemahiran 3M iaitu Membaca, Menulis dan Mengira. Kemasukan adalah secara sukarela atau melalui perintah mahkamah," katanya.

Zulkifli berkata, data AADK pada tahun lalu untuk golongan pekerja pula mendapati 90,516 orang daripada statistik penyalahgunaan dadah adalah terdiri daripada individu yang bekerja.

"Daripada data ini, seramai 468 orang bersamaan 0.5 peratus merupakan penjawat awam daripada pelbagai kementerian dan jabatan.

"Walaupun secara relatifnya data penjawat awam yang terlibat adalah rendah, ia hanyalah melibatkan mereka yang berjaya dikesan," katanya.

Zulkifli berkata, pihaknya bagaimanapun percaya masih ramai lagi penjawat awam yang terbabit dengan kegiatan penyalahgunaan dadah tetapi masih tidak dapat dikesan atau tidak tampil untuk mendapatkan rawatan pemulihan secara sukarela.

"Hal ini mungkin berlaku akibat pekeliling perkhidmatan sedia ada yang meletakkan kesalahan dadah sebagai pelanggaran peraturan yang berat sehingga boleh dikenakan tindakan buang kerja," katanya.

Tampil secara sukarela
Zulkifli berkata, daripada 142,199 orang terlibat dengan penyalahgunaan dadah termasuk penagih dadah yang didaftarkan pada 2019, seramai 20,721 orang merupakan kes yang tampil mendapatkan rawatan dan pemulihan secara sukarela.

"Ini adalah merupakan data yang dikumpul daripada fasiliti pemulihan yang disediakan AADK, Kementerian Kesihatan Malaysia (KKM) dan Pusat Pemulihan Dadah Persendirian (PPDP).

"Pada tahun ini terdapat pertambahan seramai 657 orang yang tampil secara sukarela di fasiliti pemulihan di bawah kendalian AADK," katanya yang pernah berkhidmat dengan Polis Diraja Malaysia (PDRM) selama 34 tahun sebelum memikul tanggungjawab sebagai Ketua Pengarah AADK sejak Ogos 2018.

Zulkifli berkata, banyak pengalaman manis sepanjang beliau diberikan tanggungjawab meneraju agensi berkenaan.

"Antaranya ialah saya dapat melihat sendiri bagaimana seseorang klien itu menjalani rawatan dan pemulihan secara lebih dekat dan terperinci," katanya.

Menurutnya, walaupun seseorang itu berjaya dipulihkan, namun terdapat pelbagai elemen yang perlu diperbaiki dan memerlukan kerjasama serta bantuan pelbagai pihak.

"Bermula daripada diri individu itu sendiri, sokongan ahli keluarga, bantuan majikan dari segi pekerjaan dan sokongan daripada komuniti yang perlu menghapuskan stigma terhadap bekas penagih dadah," katanya.

Selain itu, katanya, melalui Projek Rintis yang dilaksanakan, beliau dapat melihat bagaimana jabatan-jabatan kerajaan dan pertubuhan bukan kerajaan (NGO) diterajui Pegawai Daerah dapat bekerjasama dalam merealisasikan Dasar Dadah Negara.

"Ini sekali gus dapat menyumbang ke arah pencapaian sasaran Dadah Terkawal 2025," katanya.

Beliau berkata, matlamat Dasar Dadah Negara adalah untuk menangani masalah dadah di Malaysia secara menyeluruh.

"Struktur dasar itu sudah cukup cantik, namun kita boleh perbaiki pelaksanaan dasar itu kerana kita lihat perkara-perkara yang dilakukan oleh jabatan dan kementerian dilaksanakan secara bersendirian," katanya.

Dasar Dadah Negara diperkenalkan pada 1983 kemudiannya diperkemaskan semula pada 2017 merupakan kerangka kerja yang komprehensif dalam usaha mencegah, merawat, memulih, menguatkuasakan undang-undang dan mengurangkan kemudaratan masalah penagihan dadah.
Ketagihan dadah penyakit kronik
Zulkifli berkata, ketagihan dadah merupakan penyakit kronik yang berulang mengikut terma perubatan.

"Jika kita mahu 'layan' penagih sebagai penjenayah, ia tidak akan membantu untuk memulihkan mereka. Tindakan yang diambil terhadap mereka juga perlu seimbang," katanya.

Zulkifli berkata, masyarakat tidak boleh menyisihkan penagih dadah kerana golongan itu adalah pesakit yang wajar diberikan peluang menerima rawatan dan pemulihan.

Katanya, kebanyakan dalam kalangan golongan itu tersilap langkah dan terlibat dengan penyalahgunaan dadah

"Kerjasama antara jabatan-jabatan memainkan peranan masing-masing untuk menjayakan Projek Rintis dan mengatasi permasalahan dadah serta pelencongan sosial dalam negara.

"Kempen secara besar-besaran melalui Jawatankuasa Bertindak Pendidikan Pencegahan dan Publisiti dipengerusikan oleh Menteri Komunikasi dan Multimedia dalam menyampaikan mesej kesedaran semua lapisan masyarakat," katanya.

Menurutnya, pandemik Covid-19 yang melanda negara juga memaksa pihaknya mengubah beberapa program dan kaedah pelaksanaannya yang dirancang terlebih awal.

"Kita perlu lebih kreatif dalam memastikan perkhidmatan dapat terus disampaikan tanpa melanggar prosedur operasi standard (SOP) ditetapkan," katanya.

Tambahnya, taktik licik pengedaran, kepelbagaian peralatan penagihan dadah dan juga kemunculan dadah-dadah baharu juga memaksa pihak berkuasa mengubah strategi mengikut kesesuaian agar dapat ditangani dan dikawal sebaiknya.

"Justeru, saya menyarankan agar kita semua dapat terus bekerjasama dan semua pihak dapat memainkan peranan masing-masing dalam memastikan agar projek ini berjaya seterusnya sasaran Dadah Terkawal 2025 dicapai," katanya.
PROFIL
Nama: Datuk Seri Zulkifli Abdullah

Jawatan: Ketua Pengarah Agensi Anti Dadah Kebangsaan (AADK)

Tarikh lahir: 27 Disember 1960

Tempat lahir: Johor Bahru, Johor

Nama Isteri: Datin Seri Noraini Abdul Jalil

Anak: Empat orang

Pendidikan: Sekolah Rendah Kebangsaan Tambatan Johor Bahru, Johor (1967-1972)

Sekolah Tuanku Abdul Rahman (STAR), Ipoh, Perak (1973 - 1977)

Colchester Institute of Higher Education Essex, England (1978 - 1980)

University College Cardiff

- B.Sc (Hon) Mathematics (Wales) (1980 - 1983)

University of Wales College of Cardiff

- Master of Business Administration (MBA)

(1993 - 1994)
Gelaran dan pingat diterima:
Darjah Paduka Setia Kelantan (DSPK) diterima pada 30 Mac 2006.

Darjah Pahlawan Taming Sari (DPTS) diterima pada 19 April 2008.

Johan Setia Mahkota (JSM) diterima pada 3 Jun 2006.

Pingat Setia Pasukan Polis (PSPP) diterima pada Oktober 2010.

Pingat Gagah Pasukan Polis (PGPP) diterima pada 2012.

Sri Indera Mahkota Pahang (SIMP) peringkat pertama diterima pada 2 Oktober 2014

Sri Sultan Ahmad Shah Pahang (SSAP) pada 11 Mac 2016.

Panglima Jasa Negara (PJN) pada 27 September 2016.
Butir-butir perkhidmatan:
8 Januari 1984 - Memasuki PDRM sebagai Kadet ASP di Pusat Latihan Polis (Pulapol) Kuala Lumpur.

18 November 1984 - ASP pentadbiran di Bahagian Pengurusan, Ibu pejabat Polis Daerah Petaling Jaya, Selangor.

24 November 1985 - Timbalan Ketua Polis Daerah Pasir Mas, Kelantan (ASP).

1 Disember 1987 - Pegawai Jenayah Besar, Jabatan Siasatan Jenayah, Ibu Pejabat Polis Kontinjen Pulau Pinang (ASP).

8 November 1994 - Ketua Unit Siasatan Korporat, Bahagian Siasatan Jenayah Perdagangan, Jabatan Siasatan Jenayah Bukit Aman (DSP).

1 Oktober 1996 - Timbalan Ketua Jabatan Siasatan Jenayah (Bahagian Siasatan Jenayah Perdagangan), Kontinjen Johor (Supt).

1 Julai 2002 - Timbalan Ketua Jabatan Siasatan Jenayah (Operasi), Kontinjen Johor (ACP).

15 Mac 2004 - Timbalan Pengarah III, Jabatan Logistik, Bukit Aman (SAC II).

28 Ogos 2005 - Ketua Polis Kelantan (SAC I).

16 julai 2007 - Ketua Polis Perak (DCP).

1 Disember 2010 - Ketua Polis Kuala Lumpur (DCP).

18 Mei 2011 - Pengarah Jabatan Sumber Strategik dan Teknologi Bukit Aman (CP).

17 Ogos 2015 - Pengarah Pengurusan Bukit Aman (CP).

25 Julai 2017 - Pengarah Keselamatan Dalam Negeri dan Ketenteraman Awam Bukit Aman (CP).

20 Ogos 2018 - Ketua Pengarah Agensi Anti Dadah Kebangsaan.
Penglibatan:
Pengerusi Jawatankuasa Induk Amalan Hijau dan Aplikasi Teknologi Hijau PDRM pada 2015

Pengerusi Keselamatan FAM (Football Association of Malaysia)pada 2017.

Timbalan Pengerusi Koperasi Polis Diraja Malaysia Berhad pada 2011.

Timbalan Presiden EAM (Equestrian Association of Malaysia) pada 2017.

Ahli Exco Yayasan Pencegahan Jenayah Malaysia (MCPF) pada 2019.

# data[].attributes.attachment_link.description
PENYALAHGUNAAN dadah yang berleluasa kini bukan sahaja melibatkan golongan dewasa, tetapi juga melibatkan remaja yang masih bersekolah. Ditambah pula dengan kewujudan pelbagai jenis dadah sintetik yang semakin berleluasa. Keadaan ini menyebabkan remaja dan pelajar-pelajar sekolah sentiasa berisiko terdedah dengan kegiatan penyalahgunaan dadah.

# data[].attributes.headline
Hendak tahu cara untuk berhenti merokok? Mari lihat poster ini.

# data[].attributes.subject
Hendak tahu cara untuk berhenti merokok? Mari lihat poster ini.

# data[].attributes.headline
FAKTOR PELINDUNG DAN FAKTOR RISIKO DALAM KELUARGA

# data[].attributes.subject
FAKTOR PELINDUNG DAN FAKTOR RISIKO DALAM KELUARGA

# data[].attributes.body
Tekan pautan ini untuk mengisi borang pendaftaran pelawat

# data[].attributes.attachment_link.description
Selamat Datang ke Pameran Anti Penyalahgunaan Bahan Kerja Kursus Gaya Hidup Sihat (GHSS3013) Kumpulan 2 (Pakej C) Terima Kasih.

# data[].attributes.headline
Artikel Penyalahgunaan Ubat daripada Kementerian Kesihatan Malaysia (KKM)

# data[].attributes.subject
Artikel Penyalahgunaan Ubat daripada Kementerian Kesihatan Malaysia (KKM)

# data[].attributes.attachment_link.description
Pengenalan Penyalahgunaan ubat berlaku apabila anda mengambil ubat tidak mengikut arahan doktor/ahli Farmasi. Di antara contoh penyalahgunaan ubat adalah seperti berikut : Menggunakan ubat yang dipreskrib untuk orang lain Mengambil dos yang lebih tinggi berbanding yang diarahkan Mengambil ubat dengan cara yang berbeza daripada arahan.

# data[].attributes.headline
Artikel Penyalahgunaan Dadah daripada KKM

# data[].attributes.subject
Artikel Penyalahgunaan Dadah daripada KKM

# data[].attributes.attachment_link.readable_text
Apa itu dadah?

Dadah adalah bahan yang boleh mengubah fungsi tubuh badan.

Sebagai contoh antibiotik dan penahan sakit selalunya diambil atas nasihat doktor.

Sesetengah dadah psychoactive mengubah emosi dan status minda anda.

Dadah/bahan tersebut termasuk :

Alkohol dan tembakau

Ubat tidur

Ganja

Gam

Ekstasi

LSD

Heroin

Bila seseorang itu di anggap menyalahgunakan dadah?

Menyalahgunakan dadah bermaksud menggunakan dadah bukan atas tujuan perubatan.

Seseorang itu akan terus menggunakan dadah walaupun menghadapi masalah semasa menggunakannya.

Apakah itu toleran?

Toleran berlaku apabila seseorang individu perlu menambah dos/kuantiti dadah yang biasa diambil bagi mendapat kesan yang sama.

Apakah itu pergantungan?

Kegagalan untuk berfungsi apabila tidak mengambil dadah. Ini termasuk penggantungan fizikal, psikologikal dan kegagalan menangani tabiat harian.

Apakah yang dimaksudkan dengan ketagihan dadah?

Ketagihan ialah satu keadaan bila seseorang bergantung kepada dadah untuk membolehkannya melakukan aktiviti harian dan mengelakkan dari mengalami gian.

Apakah itu gian?

Gian adalah gejala yang dialami oleh penagih dadah kerana tindakbalas samada mengurangkan keperluan dadah dari kebiasaan atau ingin berhenti terus dari mengambil dadah. Ini berlaku kerana toleran sudah berlaku.
Gejala ini termasuk:
Apakah jenis dadah yang biasa disalahgunakan?
Dadah yang disalahgunakan.

Kumpulan Narkotik :

Candu/Opium

Morfin/Morphine

Heroin

Kodein/Codeine

Perangsang/Stimulants or 'speeds' :

Ekstasi

Amfitamin/Amphetamin

Kokain

Hallucinogens :

LSD

PCP atau "angel dust"

Inhalants :

Marijuana / Cannabis :

Bagaimana mengesyaki seseorang itu penagih dadah?
Penagih dadah :

Gagal melaksanakan tanggungjawab di rumah dan di sekolah.

Meneruskan tabiat mengambil dadah walaupun mengetahui kesan buruk dan masalah yang timbul dari penyalahgunaan dadah kepada diri sendiri dan orang lain.

Apakah tanda - tanda yang biasa diperkatakan bahawa seseorang itu penagih dadah?
Penagih dadah boleh :

Ponteng sekolah

Disiplin menurun

Tercicir dari persekolahan

Mengasingkan diri dari murid lain

Selalu mengasingkan diri di tempat yang terpencil (bilik stor, tingkat bawah bangunan dsb)

Menunjukkan perubahan sikap dan kelakuan

Penampilan wajah yang tidak terurus dan tahap kesihatan menurun

Hilang selera makan

Berat badan menurun

Penagih dadah juga boleh menunjukkan tanda-tanda berikut :

Mata merah

Bekas suntikan di lengan

Suka berhutang

Mencuri barang yang mudah dijual

Mengapa penagih dadah perlu rawatan?

Penagih dadah perlu dibantu untuk berhadapan dengan :

Simptom-simptom yang tidak selesa dan juga boleh membawa maut akibat gian yang keterlaluan

Masalah sosial yang timbul disebabkan penagihan dadah

Mengesan dan merawat penyakit yang boleh dihidapi melalui perkongsian jarum seperti HIV dan Hepatitis B dan C

Apakah jenis rawatan yang boleh diperolehi?

Bantuan profesional adalah diperlukan dalam bidang :

Sokongan masyarakat dan keluarga sangat penting untuk membantu penagih membebaskan diri dari cengkaman dadah.

Bagaimana dan di mana bantuan boleh diperolehi bagi mereka yang sudah terlibat dengan penagihan dadah?

Berbincang dengan :

Ibu bapa

Guru kaunseling

Guru

Kawan/sahabat yang dipercayai

Kaunseling /pembimbing rakan sebaya (PRS)

Doktor

Kumpulan penyokong

Pegawai Kebajikan Masyarakat

Pegawai pemulihan (Agensi Dadah Kebangsaan)

Bagaimana seseorang itu mencegah dari menagih dadah?

1. Lengkapkan diri anda dengan pengetahuan dan sikap yang baik

Mengenali jenis dadah yang menyebabkan ketagihan

2. Hadapi tekanan rakan sebaya dengan berkesan

Bertindak tegas

Belajar bagaimana untuk berkata "TIDAK"

3. Kendali masalah anda dengan berkesan

Belajar bagaimana menyelesaikan masalah

Minta bantuan orang dewasa yang anda percayai

4. Peka dengan persekitaran anda

Memahami bahawa bukan semua tingkah laku orang dewasa boleh ditiru

Pilih kawan yang baik

Elakkan keadaan dan persekitaran yang berisiko

# data[].attributes.attachment_link.description
Apa itu dadah? Dadah adalah bahan yang boleh mengubah fungsi tubuh badan. Sebagai contoh antibiotik dan penahan sakit selalunya diambil atas nasihat doktor. Sesetengah dadah psychoactive mengubah emosi dan status minda anda. Dadah/bahan tersebut termasuk : Alkohol dan tembakau Ubat tidur Ganja Gam Ekstasi LSD Heroin Bila seseorang itu di anggap menyalahgunakan dadah?

# data[].attributes.headline
Artikel Isu Penyalahgunaan Dadah (Sumber: MyHealth KKM)

# data[].attributes.subject
Artikel Isu Penyalahgunaan Dadah (Sumber: MyHealth KKM)